wickkiey/tamil-wikipedia-chunked huggingface dataset:
# சுயகதிர் படம்

**சுயகதிர் படம்** என்பது கதிர்படத்தாளில் பதிவு செய்யப்பட்ட படிமமாகும். கதிர்வீச்சு, படம் எடுக்கப் பயன்படுத்தப்படும் பொருளிலிருந்தே வெளிப்படுவதால் இப்பெயர் பெற்றது. இப்பெருள் ஒரு சிறிய திசுவின் வெட்டப்பட்ட மெலிலிய தகடுபோன்ற பகுதியாகும். இத்திசு முன்பே கதிரியக்கமுடைய குறீயி கதிர்தனிமத்தினை ஏற்றுள்ளது. இது ஊசி மூலமோ அல்லது வாய் வழியாகவோ ஏற்கப்பட்டு இருக்கும். எளிமையாக, கதிரியக்கப் பொருட்களின் இருப்பினைக் காட்டும் படமாகும். இங்கு படம் எடுக்கப்பட வேண்டிய பொருள் நேரடியாக படத்தாளின் மீது வைத்து படம் எடுக்கப்படுகிறது. உரங்கள் பயிர்களில் ஏற்கப்படுவதை சுய கதிர் படம் எடுப்பதன் மூலம் ஆயப்படுகிறது. இதனை புதிய தளிர்களும் இலை நரம்புகளும் தெளிவாகக் காட்டுகின்றன.
# உறைப்பூச்சு

**உறைப்பூச்சு** (Cladding) ஒரு பொருளின் மேலாக வேற்று பொருள் பூச்சு போன்ற அடுக்காக ஒட்டப்படுவதைக் குறிப்பதாகும்.  
கட்டிடங்கள் கட்டுமானம் பணி முடிவுறும் தறுவாயில் தளம் மற்றும் சுவர்களில் மேலாக மெல்லிய ஓடுகள் பூச்சு போன்ற அடுக்கு ஒட்டப்படுகின்றது.  
கட்டிடங்களில் கண்ணாடி சாளரங்களூடாக அளவுக்கு அதிகமான உட்புகும் சூரிய ஒளியும், அதனுடன் சேர்ந்து வெப்பமும் நுழைவதைக் கட்டுப்படுத்த கண்ணாடியின் மேலாக பூச்சு போன்ற அடுக்கு ஒட்டப்படுகின்றது.  
அன்றாடம் உதவும் தளபாட பொருட்களான மர மேசை, கட்டில் மற்றும் அலங்காரத்துக்குரிய சாதனங்கள் போன்றவற்றை பாதுகாப்பாக வைக்க நெகிழி (பிளாஸ்டிக்) போன்ற மூலப்பொருட்களால் மெல்லிய அடுக்கு ஒட்டப்படுகின்றது.
# உலர் தாவரகம்

தாவரமொன்று அல்லது அதன் முக்கிய பகுதிகள் அனைத்தையும் அழுத்தி, உலர்த்தப்பட்டு, தாளில் ஒட்டப்படும். அந்த அட்டையில்/ தாளில், தாவரவியலாளர்களால் ஏற்றுக்கொள்ளப்பட்ட, ஏதாவதொரு தாவரவியல் வகைப்பாட்டின் படி குறிக்கப்படும். இத்தகைய முறையில் பேணப்பட்டு, வரிசைப்படுத்தப்பட்ட உலர் தாவரத்தொகுப்பை, தன்னகத்தே கொண்டிருப்பவை உலர்தாவரகம் (ஆங்கிலம்:Herbarium) என்றழைக்கப்படுகின்றன. இச்சொல்லானது உலர் தாவரத்தொகுப்புகளைப் பராமரித்து, ஆய்வு மேற்கொள்ளும் நிலையங்களையும் குறிக்கும். (எ.கா.) இந்தியத் தாவரவியல் உலர் தாவரகம், கோயம்புத்தூர்.
# உலர் தாவரகம்

## சொற்பிறப்பு

தாவரவியல் பெயரான *எர்பாரியம்* (herbārium) இலத்தீன் மொழியில் இருந்து உருவானது. அம்மொழியில் *எர்பாரியசு* (herbārius) 'தாவரவியலாளர்' என்றும் பொருள். *எர்பா* (herba) 'புல், தாவரத்தொகுதி' என்றும் பொருள் அமைகிறது. இந்த இருசொற்களையும் அடிப்படையாகக் கொண்டு, ஏர்பாரியம் என்ற சொல் (herbārium) உருவாக்கப்பட்டது.
# உலர் தாவரகம்

## செய்முறை

- புதர்ச் செடி, கொடி, மரம் போன்றத் தாவரங்களிலிருந்து, இலைகள், மலர்கள், மஞ்சரியுடன் கூடிய ஒரு சிறு கிளை போன்ற முக்கியபகுதிகள் கவனத்துடன் பிரித்தெடுத்துப்படுகின்றன. சிறு தாவரமாயிருப்பின், உடல் பகுதியும், இனப்பெருக்கப் பகுதியும் இருத்தல் வேண்டும். இவ்வாறு கொண்டு வரப்பட்டத் தாவரங்களை, பழைய செய்தித்தாள்களின் இதழ்களிடையே வைத்து, அழுத்தப்பட்ட நிலையில் உலரச் செய்ய வேண்டும்.
- தாவர பாகங்கள் முழுமையாக உலரும் வரை, குறிப்பிட்ட கால இடைவெளியில் செய்தி தாள்களை மாற்ற வேண்டும். தாவரபாகங்களுடன் கூடிய செய்தி தாள்களை, *உலர்தாவர அழுத்தக்கருவி*யில் வைத்து, அழுத்தப்பட்ட நிலையில் உலரவைக்க வேண்டும்.
- தாவர அழுத்தக்கருவி, இரண்டு பலகைத் தட்டையும், குறுக்கு சட்டங்களையும் கொண்டதாகும். இரு பலகைத் தட்டுகளுக்கிடையே, தாவரப் பகுதிகளுடன் கூடிய செய்தி தாள்கள் வைக்கப்பட்டு இறுக்கமாக கட்டப்படுகின்றன. அவ்வாறு அழுத்தும் போது தாவரப்பகுதிகள், நன்கு தட்டையாக, சீராக அழுத்தப்பட வேண்டியது மிகவும் முக்கியமாகும்.
- உலர்த்தப்பட்ட தாவர மாதிரி, நிர்ணயிக்கப்பட்ட நிலையான 41 செ.மீ X 29 செ.மீ. அளவுள்ள உலர்தாவரத் தாளில் ஒட்டப்படும் நிகழ்ச்சிக்கு *உலர்தாவரப்பொருத்துதல்* என்று பெயர்.
# உலர் தாவரகம்

## பாதுகாப்பு

- பூஞ்சைக் கொல்லி மருந்து 0.1 சதவீத மெர்குரிக் குளோரைடு கரைசலை, அனைத்து உலர் தாவரமாதிரிகளின் மீதும் தெளிக்க வேண்டும்.
- பூச்சிகளின் தாக்குதலிலிருந்து, உலர் தாவரமாதிரிகளை பாதுகாக்க, பூச்சிகொல்லி மருந்துகளான, பூச்சியுருண்டை(Naphthalene), கார்பன்-டை-சல்பைடு போன்றவைகளை பயன்படுத்தலாம். தாவரங்களின் கடினமான பாகங்களான கனிகளையும், விதைகளை சிறுகாகித உறைகளிலிட்டு உலரத்தாவரத்தாள்களுடன் இணைக்கலாம்.
- **மூல உலர்தாவர மாதிரி**:தாவர சிற்றினத்திற்கு புதிய பெயர் சூட்டும்போது, அந்த தாவரத்தின் உலர் தாவரத்தாளை, ஏற்றுக்கொள்ளப்பட்ட, ஒரு உலர்தாவரக நிறுவனத்தில் முறையாக பாதுகாக்க வேண்டும். அவ்வாறு பாதுகாக்கப்படும் தாவரபகுதி, மூல உலர் தாவரமாதிரி எனப்படும். தாவரக்குடும்பத்தின் பெயர் மட்டும், பேரினத்தை அடிப்படையாகக் கொண்டிருக்கும். இந்த மூல உலர் தாவர மாதிரிகள், உலர்தாவரகத்திற்கு மிகவும் முக்கியமானவை. எனவே இவைகளை அதிகக் கவனத்துடன், தீப்பற்றாத பெட்டகங்களில் பாதுகாக்கப்பட வேண்டும்.
- உலர்தாவரகத்தின், உலர் தாவரமாதிரிகளை மிகக் கவனமாக கையாண்டு வந்தால், அவைகளை நல்ல நிலையில் நீண்ட காலத்திற்கு சேமிக்கலாம். பூஞ்சைகளிலிருந்தும், பூச்சிகளிலிருந்தும் இவைகள் பாதுகாக்கப்பட வேண்டும். *விவரச் சீட்டு* ஒன்று, உலர்தாவரகத் தாளுடன் இணைந்தே காணப்படும். இதில் தாவரத்தின் பெயர், குடும்பம், வளரியல்பு, தாவரமாதிரி எடுக்கப்பட்ட இடம், மாதிரி எடுக்கப்பட்ட நாள், தாவர மாதிரி எடுத்த நபரின் பெயர் போன்ற விவரங்கள் இடம் பெற்றிருக்க வேண்டும்.
# உலர் தாவரகம்

## பயன்பாடுகள்

- இத்தாவரகத்தில் பேணப்படும் விதைகள், அதன் இயல்புமாறாமல், நிலைத்திருக்கத்தக்கதாய் இருப்பதால், ஆராய்ச்சிகளுக்கு, எக்காலத்திலும் மிகவும் பயனுள்ளதாகா அமைந்துள்ளது.
- ஒரு நாட்டின் அல்லது குறிப்பிட்ட இடத்தின் தாவரங்களைப் பற்றி முழுமையாக அறிய, அந்த இடம் அல்லது நாடு முழுவதும் பயணம் செய்து, அலைந்து, அதன் தாவரங்களை அறிய தேவையில்லை. மிக குறைந்த காலத்தில் அத்தாவர வளத்தை அறிவதற்கு, இந்த உலர்தாவரகம் மிகவும் பயனாகிறது.
- உலர்தாவரகத்தில் ஒரு தாவரம் குறித்த அனைத்து விவரங்களும் சேமித்து வைக்கப்படுகின்றன. இதனால் ஆராய்ச்சி செய்பவருக்கோ, கற்க முற்படுபவருக்கோ பிறரின் உழைப்பு எளிதில் கிடைக்கிறது.
- தாவரமாதிரிகளைக் கண்ணால் காண இயலுவதால், களப்பணியாளர்களின் நோக்கம் மிகவும் எளிதாக கட்புலனாகி, நிறைவுறுகிறது.
- இவைகள் மூலாதாரமாக அமைந்து, வகைப்பாட்டியல், உள்ளமைப்பியல் தாவர ஆராய்ச்சிகளுக்கு மிகவும் பயன்படுகிறது.
- 200 ஆண்டுகள் வரை சேமிக்கப்பட்டுள்ள உலர்தாவரமாதிரித்தாள்களிலுள்ள மகரந்தத்தூள்களின் பண்புகள், புறஅமைப்புக்குறித்த குறிப்புகள், தாவரவகைப்பாட்டிற்கு மிகவும் பயனுள்ளதாக இருக்கின்றன.
- செல்லியல்(cytology), DNA-வின் அமைப்பு, எண்ணியில் வகைப்பாடு, வேதிமுறை வகைப்பாடு போன்ற ஆராய்ச்சிகளுக்கு, இந்த உலர்தாவரகம் அடிப்படை மூலமாக அமைகிறது. மரபணு ஆய்வுகளுக்கு, இது மிக அடித்தளமான சேமிப்பகமாக செயல்படுகிறது.
- ஒரு நாட்டின் உலர்தாவரக வளம், அந்நாட்டின் தாவரவளத்தைப் போற்றவும், பேணவும், வளர்க்கவும், கலப்பினங்களை உருவாக்கவும் அதிகம் பயன்படுவதால், பல்வேறு வளர்ந்த நாடுகளில் இவை குறித்த விழிப்புணர்ச்சி அதிகம் இருக்கிறது. *தாவரங்களின் நிலைக்காட்சியகம்* என்று உலர்தாவரகத்தை அழைக்கலாம்.
# உலர் தாவரகம்

## உலர்தாவரகங்கள்

- பின்வருபவை, முக்கியமான அனைத்துலக உலர்தாவரகங்கள் ஆகும். பிறவற்றை இங்கு காணலாம்.  
| 1. | அரசு தாவரவியல் தோட்ட உலர்தாவரகம், கியூ(Kew), இலண்டன், இங்கிலாந்து | 60,00,000- க்கும் மேல் |
| --- | --- | --- |
| 2. | இந்திய தாவரவியல் தோட்ட உலர்தாவரகம், கொல்கத்தா, இந்தியா | 10,00,000- க்கும் மேல் |
| 3. | இந்திய தாவரவியல் சுற்றாய்யு நிறுவன உலர்தாவரகம், கோயம்புத்தூர், தமிழ்நாடு | 1,90,000 – க்கும் மேல் |
| 4. | மாநிலக் கல்லூரி உலர்தாவரகம், சென்னை, தமிழ்நாடு | 10,000 – க்கும் மேல் |
| 5. | ரெப்பிநெட் உலர்தாவரகம், திருச்சி, தமிழ்நாடு | 12,000 – க்கும் மேல் |
- ஆங்கில கிழக்கிந்திய வணிக நிறுவனம் உருவாக்கிய உலர்தாவரகம் பற்றிய குறிப்புகளை(Wallich-1832-Kew) இங்கு மின்னூல் பக்கமாகக் காணலாம்.
# உலர் தாவரகம்

## வெளிப்புற இணையங்கள்

- Index உலர்தாவரகம்
- Linnean உலர்தாவரகம்
- Lamarck's உலர்தாவரகம் (உயர்பரிமாணத்தில்(HD), 20,000உலர்தாவரத்தாள்கள் உள்ள இணையம்)
- French உலர்தாவரக வலையம்
- Montpellier உலர்தாவரகம்
# வார்ப்புரு:Infobox short story

| label9 = பதிப்பு வகை
| data9 = }
| label10 = வெளியீட்டாளர்
| data10 = }
| label11 = ஊடக வகை
| data11 = }
| label12 = வெளியிட்ட நாள்
| data12 = }}
| label13 = ஆங்கிலப் பதிப்பு
| data13 = }}
| label14 = முன்னையது
| data14 =
| label15 = பின்னையது
| data15 =
}}<noinclude></noinclude>
# வன்னிக் காடு

**வன்னிக் காடு** எனப்படுவது வன்னிப் பகுதியில் அடர்த்தியாகக் காணப்படும் காடாகும். இலங்கையின் வட மாகாணம் அதிகமான இதன் அதிகமான பகுதிகளாக (கிட்டத்தட்ட 75%) காணப்படுகின்றது. இக்காடு தெற்கே ஓமந்தை முதல் வடக்கே பரந்தன் வரை பரந்து காணப்படுகின்றது. மேற்கிலும் கிழக்கிலும் கடல் எல்லையாகக் காணப்படுகின்றது. இக்காடு இலங்கை வரலாற்றில் குறிப்பிடத்தக்க பங்கினை வகுத்துள்ளது.
# இலங்கை அரசமைப்புச் சட்டத்தின் பதின்மூன்றாவது திருத்தம்

**இலங்கை அரசமைப்புச் சட்டத்தின் பதின்மூன்றாவது திருத்தம்** (*Thirteenth Amendment (13A) to the Constitution of Sri Lanka*) என்பது இலங்கையில் மாகாண சபைகளை உருவாக்குவதற்காக அரசமைப்புச் சட்டத்தில் மேற்கொள்ளப்பட்ட திருத்தச் சட்டமூலம் ஆகும். இத்திருத்தச் சட்டமூலத்தின் படி, சிங்களம், தமிழ் ஆகிய மொழிகள் நாட்டின் அதிகாரபூர்வ மொழிகள் ஆகவும் ஆங்கிலம் இணைப்பு மொழியாகவும் ஆக்கப்பட்டது.
# இலங்கை அரசமைப்புச் சட்டத்தின் பதின்மூன்றாவது திருத்தம்

## வரலாறு

1987 சூலை 29 இல், அதிகாரங்களை மாகாணங்களுக்குப் பகிர்ந்தளிக்கும் முகமாக இலங்கை-இந்திய ஒப்பந்தம் இந்தியப் பிரதமர் ராஜீவ் காந்திக்கும் இலங்கை அரசுத்தலைவர் ஜெயவர்தனாவிற்கும் இடையில் கொழும்பு நகரில் கையெழுத்திடப்பட்டது. இதனை அமுல் படுத்தும் வகையில் 1987 நவம்பர் 14 இல் இலங்கை நாடாளுமன்றம் 1978 அரசமைப்புச் சட்டத்திற்கு 13வது திருத்தத்தை அறிவித்து, இல. 42 மாகாண சபை சட்டமூலத்தை அறிமுகப்படுத்தியது.
# அருமைப்பெருமாள்

**அருமைப்பெருமாள்** என்பவர் மட்டக்களப்பைச் சேர்ந்தவரும் 1803இல் பிரித்தானியாவுக்கு எதிராக புரட்சி நடாத்திய தலைவரும் ஆவார்..
# அருமைப்பெருமாள்

## காலணித்துவ ஆக்கிரமிப்பு

பல நூற்றாண்டுகளாக போர்த்துக்கேயர், டச்சுக்காரர், பிரித்தானியர் ஆகிய ஐரோப்பிய நாடுகள் மட்டக்களப்பினை ஆண்டன. மட்டக்களப்பு போடிமாரை காலணித்துவ ஆட்சி கோபமடையச் செய்தது. இதனால் புரட்சிக்கு வித்திட்டது.
# அருமைப்பெருமாள்

## மேற்கோள்

- History of Batticaloa in தமிழ்
- Mattakkalappu Poorva Sariththiram History of Batticalao in Tamil
# திக்கிரி அபேயசிங்க

**திக்கிரி பண்டார ஹேரத் அபேயசிங்க** (*Tikiri Bandara Herath Abeyasinghe*) என்னும் முழுப்பெயர் கொண்ட **திக்கிரி அபேயசிங்க** இலங்கையின் முக்கியமான வரலாற்றாளர்களில் ஒருவரும் கல்வியாளரும் ஆவார். இவர் கொழும்புப் பல்கலைக்கழகப் பேராசிரியரான இவர் அப்பல்கலைக் கழகத்தில் பல்வேறு உயர் பதவிகளையும் வகித்துள்ளார். இலங்கையின் வரலாறு தொடர்பில் பல நூல்களையும் இவர் எழுதியுள்ளார். இவரது காலத்தில், 17ம் நூற்றாண்டுப் போர்த்துக்கேய மொழியில் புலமை வாய்ந்த விரல்விட்டு எண்ணக்கூடிய இலங்கையருள் ஒருவரான இவர், போர்த்துக்கேயர் கால இலங்கையின் வரலாறு குறித்து ஆய்வுகளில் ஈடுபட்டு நூல்களையும் எழுதியதுடன், 16 ஆம் நூற்றாண்டைச் சேர்ந்த அந்தோனியோ பொக்காரோவின் கிழக்கிந்தியப் பகுதிக் கோட்டைகள், நகரங்கள், குடியிருப்புக்களுக்கான நூல் என்னும் அறிக்கையின் இலங்கை தொடர்பான பகுதிகளைப் போர்த்துக்கேய மொழியில் இருந்து ஆங்கிலத்துக்கு மொழிபெயர்த்தும் உள்ளார்.
# திக்கிரி அபேயசிங்க

## வரலாறு

திக்கிரி அபேயசிங்க 1929ம் ஆண்டு மே 4 ஆம் தேதி இலங்கையில் உள்ள கிரியுல்ல என்னும் இடத்தில் பிறந்தார். இவரது தந்தையார் ஏர்னெஸ்ட் பண்டார அபேயசிங்க, தாயார் சோமாவதி. குருநாகலில் உள்ள மாலியதேவ கல்லூரியில் கல்வி பயின்ற இவர், அங்கிருந்து இலங்கைப் பல்கலைக்கழகத்தின் பேராதனை வளாகத்தில் மேற்படிப்புக்காகச் சேர்ந்தார். 1955 ஆம் ஆண்டில் கலை இளமாணி (சிறப்பு) பட்டம் பெற்றபின், 1963ல் இலண்டன் பல்கலைக்கழகத்தின், கீழைத்தேய மற்றும் ஆப்பிரிக்கப் படிப்புகளுக்கான கல்லூரியில் முனைவர் பட்டமும் பெற்றுக்கொண்டார்.  
1957ம் ஆண்டு மிரிகானை என்னும் இடத்தைச் சேர்ந்த விமலா விஜயசேகரா என்பவரை மணம் செய்தார். இவர்களுக்கு மூன்று பிள்ளைகள் உள்ளனர். 1985 ஆம் ஆண்டு ஆகத்து 25 ஆம் தேதி மாரடைப்பினால் இவர் காலமானார்.
# திக்கிரி அபேயசிங்க

## நூல்களும் மொழிபெயர்ப்புகளும்

அபேயசிங்க பல நூல்களை எழுதியுள்ளதுடன் பிற மொழிகளிலிருந்து ஆங்கிலத்திலும், சிங்களத்திலும் மெழிபெயர்ப்புகளையும் செய்துள்ளார். ஏ. எல். பாசம் எழுதிய *வாண்டர் தட் வாஸ் இன்டியா* *(Wonder that was India)* என்னும் ஆங்கில நூலின் 5-8 அத்தியாயங்களை *அசிரிமத் இந்தியாவ* என்னும் பெயரில் சிங்களத்தில் மொழிபெயர்த்து வெளியிட்டார். இது 1962ல் வெளிவந்தது. தொடர்ந்து, 1966ல் *Portuguese Rule in Ceylon* *(இலங்கையில் போர்த்துக்கேயர் ஆட்சி)* என்னும் ஆங்கில நூல் வெளிவந்தது. பின்னர் 1970லும், 1974லும் *புரூத்துகீசீன் ஹா லங்காவ* *(போத்துக்கீசரின் இலங்கை)*, *பறங்கி கோட்டே 1594-1612* ஆகிய இரண்டு சிங்கள நூல்கள் வெளிவந்தன. 1974ல் *Portuguese Regimentos on Sri Lanka at Goa Archives* *(கோவா ஆவணக் காப்பகத்தில் இலங்கை தொடர்பான சட்ட விதிகள்)* என்னும் ஆங்கில நூலும் வெளிவந்தது. *Jaffna Under Portuguese 1619-1658* *(போர்த்துக்கேயரின் கீழ் யாழ்ப்பாணம் 1619-1658)* என்னும் இவர் எழுதிய ஆங்கில நூல் இவர் இறந்த பின்னர் 1986 ஆம் ஆண்டில் வெளிவந்தது.  
1982-84 காலப்பகுதியில் அரச ஆசியக் கழகத்தின் இலங்கைக் கிளையின் ஆய்விதழின் கௌரவ ஆசிரியராகவும் அபேயசிங்க பணியாற்றினார்.
# திருக்கோணாசல வைபவம்

**திருக்கோணாசல வைபவம்** என்பது இலங்கையின் திருகோணமலையில் அமைந்துள்ள திருக்கோணேச்சரத்தின் வரலாற்றைக் கூறும் நூலாகும். இந்நூல் திருக்கோணமலையைச் சேர்ந்த வே. அகிலேசபிள்ளை என்பவரால் 1889 இல் இயற்றப்பட்டது. சுமார் அறுபது ஆண்டுகளின் பின்னர் 1950 இலேயே நூலாசிரியரின் மகனான அழகக்கோன் என்பவரால் அச்சிடப்பட்டது. 1999 இல் இரண்டாவது பதிப்பு வெளியிடப்பட்டது.  
திருக்கோணேஸ்வர வைபவம் இப்போதும் கோணேஸ்வர ஆலயம் பற்றியும் திருகோணமலையிலுள்ள தமிழர்களின் வரலாறு பற்றி ஆய்வு செய்யும் அறிஞர்களாலும் வரலாற்றாளர்களாதும் பெறுமதியான ஆவணமாக நோக்கப்படுகின்றது.
# தூக்கு (செய்யுள்)

பாட்டை ஓசையுடன் குரலைத் தூக்கிப் பாடுவதைத் **தூக்கு** என்பது தொல்காப்பிய மரபு. மயிலின் ஓசையை அகவல் என்பர். ஆசிரியப்பா மயில் அகவுவது போன்ற ஓசையுடன் பாடப்படும். வெண்பா அகவாமல் சொல்வது போலப் பாடப்படும். இதனைச் செப்பல் ஓசை என்பர். கலிப்பா ஊற்றுநீர் துள்ளிக் குதிப்பது போன்ற ஓசையுடன் வரும். இதனைத் துள்ளல் ஓசை என்பர். வஞ்சிப்பாவானது ஊஞ்சலாடும் கயிறு தூங்கிக்கொண்டு முன்னும் பின்னும் ஆடுவது போல ஓசை அசைந்தாடப் பாடம்மபடும். இவை நான்கு பாட்டுக்கும் உரிய ஓசைகள். இந்த ஓசைகளைத் தூக்கு என்பர்.  
மருட்பாவுக்கெனத் தனி ஓசைத்தூக்கு இல்லை. இந்தப் பாட்டில் சீர், தளை முதலானவும் விரவி நிற்கும். எனவே ஓசைத்தூக்கும் விரவியே வரும்.  
செய்யுளாக எழுதப்படும் பாட்டுகளுக்கு இந்த நான்கு வகையான ஓசைத்தூக்குகள் மட்டுமே உண்டு. பாவினப் பாடல்களும், இசைப் பாடல்களுக்கும் ஓசை என்னும் தூக்கு வரையறை இல்லை. இசை உண்டு. ஓசை என்பது குரலில் தோன்றும் ஏற்றத்தாழ்வு. இசை என்பது இனிய ஓசை. இவையே இரண்டிற்கும் உள்ள வேறுபாடு. தாக்கு என்பது மேலே கூறப்பட்ட நான்கு வகையான ஓசைகள்.
# பா

**பா**, பாட்டு, பாடல், செய்யுள் ஆகியவற்றை ஒப்பிட்டு அவற்றின் வேறுபாட்டு நுட்பங்களை உணர்ந்துகொள்ளலாம்.  
- ஆசிரியப்பா
- வெண்பா (செப்பலோசை)
- கலிப்பா
- வஞ்சிப்பா
- பரிபாடல் – தொல்காப்பியம் குறிப்பிடும் தனி வகைப் பாடல்
- மருட்பா – யாப்பருங்கலம், யாப்பருங்கலக் காரிகை குறிப்பிடும் தனி வகைப் பாடல்
# இடைக்காலத் தன்னாட்சி அதிகாரசபை

**இடைக்காலத் தன்னாட்சி அதிகாரசபை** (*Interim Self Governing Authority*) தமிழீழ விடுதலைப் புலிகளால் இலங்கையின் வடக்கு கிழக்கு பிரதேசங்களுக்கான அதிகாரப் பகிர்விற்காக 2003 ஒக்டோபரில் பரிந்துரைக்கப்பட்ட ஓர் முன்மொழிவு. இவ்முன்மொழிவு சிறுபான்மை இலங்கைத் தமிழ் மக்களுக்கான சுதந்திரத் தாயகத்திற்கான மாற்றீடாக கருதப்பட்டது.
# அல்லைப்பிட்டிப் படுகொலைகள்

**அல்லைப்பிட்டிப் படுகொலைகள்** 2006, மே 13 அன்று இலங்கையின் வடக்கே வேலணைத் தீவில் மூன்று வெவ்வேறு கிராமங்களில் இலங்கைத் தமிழ் மக்கள் மீது இலங்கைத் தரைப்படையினரால் நடத்தப்பட்ட தாக்குதலைக் குறிக்கும். இத்தாக்குதல்களில் 13 பேர் கொல்லப்பட்டனர்.
# அல்லைப்பிட்டிப் படுகொலைகள்

## நிகழ்வு

2006, மே 13 சனிக்கிழமை இரவு வேலணையின் அல்லைப்பிட்டி, புளியங்கூடல், வங்களாவடி ஆகிய கிராமங்களில் இப்படுகொலைகள் இடம்பெற்றன. இம்மூன்று கிராமங்களிலும், இலங்கைக் கடற்படயினர் வீடுகளுக்குள் புகுந்து அங்கிருந்தோர் மீது துப்பாக்கிகளால் சுட்டுள்ளனர். அல்லைப்பிட்டியில் இரண்டு குழந்தைகள் உட்பட ஒன்பது பேர் ஒரே வீட்டில் கொல்லப்பட்டனர். புளியங்கூடலில் மூன்று பேரும், வங்களாவடியில் ஒருவரும் கொல்லப்பட்டனர். மேலும் பலர் காயமடைந்தனர்.
# அல்லைப்பிட்டிப் படுகொலைகள்

## தாக்கங்கள்

இலங்கை அரசு இத்தாக்குதல்களை மறுதலித்திருந்ததுடன், விடுதலைப் புலிகளே தாக்குதல்களை நடத்தியதாகக் கூறியது. உள்ளூரில் இயங்கும் யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு என்ற மனித உரிமைக்குக் குரல் கொடுக்கும் அமைப்பு இத்தாக்க்தலை நடத்தியவர்கள் கடற்படையினரும், துணை இராணுவக் குழுவினருமே எனத் தெரிவித்துள்ளது
தாக்குதல் நடைபெற்ற இடத்தில் கடற்படையினரும், ஈபிடிபியினரும் இருந்தமை பற்றித் தமக்கு நம்பத்தகுந்த வட்டாரங்களில் இருந்து தகவல் கிடைத்துள்ளதாக பன்னாட்டு மன்னிப்பு அவை அறிவித்திருந்தது.  
படுகொலைகளின் பின்னர் இலங்கையின் ஆங்கிலிக்க ஆயர் துலீப் டி சிக்கேரா நிலைமைகளை ஆராயும் பொருட்டு அல்லைப்பிட்டிக்குச் சென்று பார்த்து, பின்வருமாறு கூறியிருந்தார்:
# அல்லைப்பிட்டிப் படுகொலைகள்

## விசாரணைகள்

ஊர்காவற்துறை நீதிமன்றத்தில் இடம்பெற்று வந்த விசாரணைகள், சம்பந்தப்பட்டவர்களின் ஒத்துழையாமை காரணமாக இடை நிறுத்தப்பட்டுள்ளதாக உள்ளூர் ஊடகங்கள் எழுதியுள்ளன.
# கொக்கட்டிச்சோலைப் படுகொலைகள், 1991

**1991 கொக்கட்டிச்சோலை படுகொலைகள்** (*Kokkadichcholai massacre*) இலங்கையின் கிழக்கு மாகாணத்தில் மட்டக்களப்பு நகருக்கு அருகில் உள்ள கொக்கட்டிச்சோலை என்ற ஊரில் தமிழ் மக்கள் மீது 1991 சூன் 12 அன்று நடத்தப்பட்டது. இதன் போது மொத்தம் 152 பொது மக்கள் கொல்லப்பட்டனர். இப்படுகொலைகளை விசாரணை செய்ய இலங்கை அரசு சனாதிபதி ஆணைக்குழு ஒன்றை நியமித்தது. படுகொலைகளை நடத்திய இராணுவத்தினரைக் கட்டுப்படுத்த கட்டளை அதிகாரி தவ்றி விட்டதாக ஆணைக்குழு கண்டறிந்தது. அவரைப் பதவியில் இருந்து அகற்றுமாறு ஆணைக்குழு பரிந்துரைத்தது. அத்துடன் படுகொலைகளில் ஈடுபட்ட இலங்கை இராணுவத்தினரில் 19 பேரை ஆணைக்குழு அடையாளம் கண்டது. கொழும்பில் நடத்தப்பட்ட இராணுவ விசாரணைகளில் இந்தப் 19 பேரும் குற்றவாளிகளாகக் கண்டறிந்த போதிலும், பின்னர் அவர்கள் அனைவரும் விடுவிக்கப்பட்டனர்.
# கொக்கட்டிச்சோலைப் படுகொலைகள், 1991

## பின்னணித் தகவல்

மட்டக்களப்பு மாவட்டம் இலங்கையின் கிழக்கு மாகாணத்தில் அமைந்துள்ளது. இங்கு பெரும்பான்மையாக தமிழரும், சிறுபான்மை இனக்களாக சோனகர், சிங்களவர், பரங்கியர் ஆகியோர் வசிக்கின்றனர். 1980களின் ஆரம்பம் முதல் 1990களின் ஆரம்பம் வரை ஏறத்தாழ 1,100 பேர் வரை காணாமல் போயுள்ளனர். இவர்கள் கொலை செய்யப்பட்டதாக நம்பப்படுகிறது. கொக்கட்டிச்சோலை கிராமம் மற்றும் அதைச் சுற்றியுள்ள பகுதியில் 1987, 1991 இல் நடந்த படுகொலைகள் மிக முக்கியமானதாகப் பார்க்கப்படுகிறது.
# குமாரபுரம் படுகொலைகள்

**குமாரபுரம் படுகொலைகள்** அல்லது **1996 திருகோணமலைப் படுகொலை** அல்லது **1996 கிளிவெட்டிப் படுகொலை** 1996 பெப்ரவரி 11, 1996 அன்று இலங்கையின் கிழக்கே திருகோணமலை மாவட்டத்தில் மூதூர் தேர்தல் தொகுதியில் அமைந்துள்ள குமாரபுரம் என்ற கிராமத்தில் இலங்கை இராணுவம் மற்றும் துணைப்படைகளால் மேற்கொள்ளப்பட்ட துன்பியல் நிகழ்வாகும். இதன் மூலம் 9 பெண்கள், 12 வயதிற்குக் கீழ்ப்பட்ட 9 பிள்ளைகள் உட்பட 24 பேர் படுகொலை செய்யப்பட்டனர். மேலும் 26 பேர் மிக மோசமாகப் படுகாயமடைந்தனர். 1995 ஏப்ரல் மாதத்தில் ஈழப்போர் மீண்டும் ஆரம்பமாகியதை அடுத்து இடம்பெற்ற மிக மோசமான தமிழ்மக்கள் படுகொலை இதுவாகும். இப்படுகொலைகள் தொடர்பாக இலங்கை அரசு இலங்கை இராணுவ வீரர்கள் மற்றும் ஊர்காவல் படையினர் பலரைக் கைது செய்து, 2004 ஆம் ஆண்டில் விசாரணைகளை ஆரம்பித்தது. 2016 சூலை 27 இல் குற்றம்சாட்டப்பட்டிருந்த 6 இராணுவத்தினரையும் நீதிமன்றம் நிரபராதிகள் எனத் தீர்ப்பளித்து விடுதலை செய்தது.
# குமாரபுரம் படுகொலைகள்

## படுகொலை செய்யப்பட்டவர்கள்

இத்தாக்குதலில் படுகொலை செய்யப்பட்டோர் விபரங்கள் நீதிமன்றத்தினால் அறிவிக்கப்பட்டுள்ளது: சி. சிவராஜா (70), கி. கோவிந்தன் (72), சி. சின்னத்துரை (58), வ. நடராஜா (22), சு.லட்சுமி (35), சு. கமலாதேவி (35), சு. பரமேஸ் (30), ச. பாக்கியம் (29), வள்ளிப்பிள்ளை (28), செ. பாக்கியம் (26), ஆ. அன்னம்மா (25), து. கருணாகரன் (15), சு. தனலடசுமி (15), க. சுவாதிராஜா (15), வி. சுதாகரன் (14), ரா. கமலேஸ்வரி (13), த.கலா (12), ச. நிஷாந்தன் (11), சு. பிரபாகரன் (11), தீ. பத்மினி (09), சி. பிரசாந்தினி (06), பா. வசந்தினி (06), சு. சுபாசினி (03) ஆகியோர் கொல்லப்பட்டவர்களில் அடங்குவர். ஆரம்பக் கட்ட விசாரணைகள் மூதூர் நீதவான் நீதிமன்றத்தில் நடைபெற்று வந்தது. போர்ச் சூழலில் எதிரிகளுக்குப் பாதுகாப்பு அச்சுறுத்தல் இருப்பதாக காரணம் காட்டி இந்த வழக்கு விசாரணைகள் அனுராதபுரம் மேல் நீதிமன்றத்திற்கு மாற்றப்பட்டன. 2016 சூலை 27 அன்று அனுராதபுரம் மேல் நீதிமன்ற நீதிபதி மஞ்சுள திலகரட்ன பிரதிவாதிகளைக் குற்றவாளிகளாக நிரூபிப்பதற்கு போதுமானளவு ஆதாரங்களை முன்வைக்கத் தவறியுள்ளதாகத் தெரிவித்து குற்றஞ்சாட்டப்பட்டு, சாட்சிகளால் அடையாளம் காணப்பட்டிருந்த இராணுவ உறுப்பினர்கள் 6 பேரையும் விடுதலை செய்தார்.
# உடும்பன்குளம் படுகொலைகள், 1986

**உடும்பன்குளம் படுகொலைகள்** அல்லது **அக்கரைப்பற்று படுகொலைகள்** 1986 பெப்ரவரி 19 இல் இலங்கையின் கிழக்கு மாகாணத்தில் அம்பாறை மாவட்டத்தில் அக்கரைப்பற்று நகருக்கு அருகாமையில் உள்ள உடும்பன்குளம் என்ற சிறு வேளாண்மைக் கிராமத்தில் இடம்பெற்றன. இந்நிகழ்வில் ஏறத்தாழ 80 இலங்கைத் தமிழ் வேளாண்மை மக்கள் இலங்கைத் தரைப்படையினர், ஊர்காவல்படையினர் எனச் சந்தேகிக்கப்படுவோரால் சுட்டுக் கொல்லப்பட்டனர்.  
இப்படுகொலைகள் பெப்ரவரி 19 இடம்பெற்றிருந்தாலும், இது பற்றிய தகவல்கள் சில நாட்களுக்குப் பின்னர் இக்கிராமத்திற்கு சென்றிருந்த உள்ளூர் சமூக ஆர்வலர்கள் மூலம் தெரிய வந்தது. இவர்களின் கூற்றுப் படி, நெல் வயல்களில் வேளாண்மையில் (சூடடிப்பில்) ஈடுபட்டிருந்தோர் மீது திடீரென அங்கு வந்த இலங்கை மற்றும் முஸ்லிம் ஊர்காவல்படையினர் வானை நோக்கிச் சுட ஆரம்பித்தனர், பெண்கள் அப்புறப்படுத்தப்பட்டனர். அங்கிருந்த ஆண்களின் கைகள் பின்புறமாகக் கட்டப்பட்டு தரையில் அமர விடப்பட்டனர். இவர்கள் பின்னர் நெல் வயல்களுக்குக் கொண்டு செல்லப்பட்டு சுட்டுக் கொல்லப்பட்டனர். இவர்களின் உடல்கள் அங்கிருந்த வைக்கோல் குவியல்களுடன் போடப்பட்டு எரிக்கப்பட்டன. வயலில் பல துப்பாக்கிச் சன்னங்கள் கண்டெடுக்கப்பட்டன.  
இச்சம்பவத்தில் கொலை செய்யப்பட்டவர்களின் எண்ணிக்கை 60 முதல் 103 வரை எனத் தகவல் மூலங்கள் தெரிவிக்கின்றன.
# உலர்தாவரகங்களின் பட்டியல்

இங்கு கண்டங்களின் அடிப்படையில், உலர்தாவரகங்கள் (ஆங்கிலம்: "Herbarium"<small>(ஒருமை)</small> "herbaria"<small>(பன்மை)</small> )அட்டவணைப் படுத்தப்படுகின்றன. அவ்வாறு அட்டவணைப்படுத்தப்பட்ட பின்பு, ஒவ்வொரு உலர் தாவரகும் தன்னகத்தே கொண்டுள்ள, உலர் தாவரகத்தாளின் எண்ணிக்கைகளும், பிற அடிப்படைக் குறிப்புகளும் தரப்படுகின்றன. உலர்தாவரகத்தில் பல வகைகள் உண்டு. பெரும்பான்மையான உலர்தாவரகத்தாள் வெள்ளைநிறமாகவும், அதன் வலப்புறகீழ்பக்கத்தில் ஒட்டப்படும் தாவரம் பற்றிய வகைப்பாட்டியல் குறிப்புகளும், நிலபரவல் குறிப்பும், அம்மாதிரியை எடுத்துப் பாதுகாத்தவர் பெயரும் குறிக்கப்படுகிறது.  
ஒரு பேரினத்தின் கீழ் வரும், ஒரே வகையான சிற்றினங்கள் அனைத்தும் ஒன்றாக தொகுக்கப்பட்டு, ஒரு பேரின அடைவிலேயே பாதுகாக்கப்படுகின்றன. பிறகு, அப்பேரினங்களின், குடும்ப அடைவில், அப்பேரினங்களுக்குரிய உலர்தாவரத்தாள்களுள்ள அடைவுகள் பேணப்படுகின்றன. உலர்தாவரகத்தாளில் ஒட்டப்படும் தாவரமாதிரிகள் நிறம் மாறி விடுவதால், சில உலர்தாவரகங்கள் நிறங்களையும் குறிப்பிட்டு, அதற்குரிய குறிப்புத்தாளைக் கோர்த்து வைத்திருக்கும் பழக்கத்தைப் பின்பற்றுகின்றன.
# உலர்தாவரகங்களின் பட்டியல்

## ஆப்பிரிக்கா

**'''ஆப்பிரிக்காவின் உலர்தாவரகங்கள்'''**  
| பெயர் | உலர்தாவரகத்தாள்கள் | சுருக்கப்பெயர் | இருப்பிடம் | இணையம் |
| --- | --- | --- | --- | --- |
| தென்னாப்பிரிக்காவின் தேசிய தாவர நிலையம் | 1,200,000 | PRE | தென்னாப்பிரிக்கா; பிரிட்டோரியா, கௌடெங்ஙு மாகாணம் |  |
| கென்யாவின் தேசிய அருங்காட்சியகங்கள், கிழக்கு ஆப்பிரிக்க உலர்தாவரகம் | 1,000,000 | EA | கென்யா; நைரோபி |  |
| தென் ஆப்பிரிக்க தேசிய உயிரினப்பரவல் நிறுவனம் | 617,000 | NBG, SAM | தென்னாப்பிரிக்கா; கிளேர்மான்டு, மேற்கத்திய கேப் மாநிலம் |  |
| சிம்பாப்வே தேசிய உலர்தாவரகம் | 513,700 | SRGH | சிம்பாப்வே ; அராரே |  |
| போலசு உலர்தாவரகம் | 373,000 | BOL | தென்னாப்பிரிக்கா; ரோன்டேபௌச்சு, மேற்கு கேப் மாநிலம் |  |
| அல்சிரியப் பல்கலைக்கழகம் | 350,000 | AL | அல்சீரியா; அல்ஜியர்ஸ் |  |
| கெய்ரோ பல்கலைக்கழகம் | 300,000 | CAI, CAIM | எகிப்து; கெய்ரோ |  |
| அல்பானி அருங்காட்சியகம் | 200,000 | GRA | தென்னாப்பிரிக்கா; கிரகாம் நகரம், கிழக்கு கேப் மாநிலம் |  |
| தர் எசு சலாம் பல்கலைக்கழகம் | 125,000 | DSM | தன்சானியா; தர் எசு சலாம் |  |
| குவாசுலு-நடெல் பல்கலைக்கழகம் | 122,500 | NU | தென்னாப்பிரிக்கா; சுகாட்சுவில்லே, குவாசுலு-நடெல் மாகாணம் |  |
| 'அறிவியல் நிறுவனம்' | 120,500 | RAB | மொராக்கோ; ரபாத்-அக்டல் |  |
| பிரிட்டோரியப் பல்கலைக் கழகம், எச்.சீ.டபள்யூ.சே. செவைக்கர்டு உலர்தாவரகம் | 120,000 | PRU | தென்னாப்பிரிக்கா; பிரிட்டோரியா, கௌடெங்ஙு மாகாணம் |  |
| நொய்ரே ஆப்ரிக்கா அடிப்படை நிறுவனம் | 110,000 | IFAN | செனகல்; டக்கார் |  |
| நைசீரியாவின் வனவியல் ஆராய்ச்சி நிறுவனம் | 105,000 | FHI | நைசீரியா; இபாடன், ஓயோ மாநிலம் |  |
| நைரோபி பல்கலைக்கழகம் | 100,000 | NAI | கென்யா; நைரோபி |  |
| விட்வாட்டர்சுரேன்டு பல்கலைக்கழகம், சார்லசு இ. மோசு உலர்தாவரகம் | 100,000 | J | தென்னாப்பிரிக்கா; வைட்சு, கௌடெங்ஙு மாகாணம் |  |
| கமரூனின் தேசிய உலர்தாவரகம் | 96,000 | YA | கமரூன்; யாவுண்டே |  |
| கானாப் பல்கலைக்கழகம் | 90,000 | GC | கானா; லெகோன் |  |
| தேசிய தாவரவியல் ஆய்வு நிலையம் | 76,000 | WIND | நமீபியா; விந்தோக் |  |
| எட்வார்டோ மான்டேல் பல்கலைக்கழகம் | 63,000 | LMU | மொசாம்பிக்; மபூட்டோ |  |
| தேசிய பூஞ்சையியல் உலர்தாவரகம் | 60,000 | PREM | தென்னாப்பிரிக்கா; பிரிட்டோரியா, கௌடெங்ஙு மாகாணம் |  |
| அவுகடவ்குப் பல்கலைக்கழகம் | 12,000 | OUA | புர்க்கினா பாசோ; அவுகடவ்கு | } |
# உலர்தாவரகங்களின் பட்டியல்

## வெளிப்புற இணையங்கள்

- குறியீட்டு எண்களினாலான உலர்தாவரகம்
# 1984 மன்னார் படுகொலைகள்

**1984 மன்னார் படுகொலைகள்** 1984 டிசம்பர் 4 அன்று இலங்கையின் வடக்கே மன்னார் நகரில் இலங்கை இராணுவம் 107 க்கும் 150 க்கும் இடைப்பட்ட தமிழ் மக்களைப் படுகொலை செய்த நிகழ்வாகும்.  
மூன்று இராணுவ வாகனங்கள் கண்ணிவெடியில் சிக்கியதில் ஒரு இராணுவத்தினர் கொல்லப்பட்டதற்குப் பழி வாங்கு நடவடிக்கையாக இப்படுகொலைகள் இடம்பெற்றன. மன்னார் மத்திய மருத்துவமனை, அஞ்சலகம், கத்தோலிக்க திருச்சபை மடம் ஆகிய இடங்களிலும், மற்றும் நெல் வயல்களில் பணியாற்றிக் கொண்டிருந்த விவசாயிகள், பேருந்துப் பயணிகள் மீது இராணுவம் தாக்குதல்களை மேற்கொண்டது. மன்னார் நகரைச் சுற்றியுள்ள முருங்கன், பரப்பன்கடல் போன்ற கிராமங்களிலும் தாக்குதல்கள் மேற்கொள்ளப்பட்டன. இத்தாக்குதல்களை அடுத்து அன்றைய இலங்கை அரசுத்தலைவர் ஜெயவர்தனா விசாரணைக்காக சனாதிபதி ஆணைக்குழு ஒன்றை நியமித்தார். இவ்வாணைக்குழுவின் உறுப்பினராக நியமிக்கப்பட்ட கத்தோலிக்க திருச்சபையின் உள்ளூர் மதகுரு மேரி பஸ்டியான் 1985 சனவரியில் கொலை செய்யப்பட்டார். இப்படுகொலைகளுக்கு சாட்சியமளித்த மெதடிஸ்த மறைப்பரப்புனர் ஜோர்ஜ் ஜெயராஜசிங்கம் 1984 டிசம்பரில் கொலை செய்யப்பட்டார்.
# கல்முனைப் படுகொலைகள்

**கல்முனைப் படுகொலைகள்** (*Kalmunai massacre*) இலங்கையின் கிழக்கு மாகாணத்தில் அம்பாறை மாவட்டத்தில் உள்ள கல்முனை நகரில் 1990 சூன் மாதத்தில் இடம்பெற்றன. இலங்கைத் தரைப்படையினரால் மேற்கொள்ளப்பட்ட பொதுமக்கள் மீதான இப்படுகொலைகள் முன்னதாக இலங்கைக் காவல்துறையினர் மீது இடம்பெற்ற படுகொலைகளுக்கு பழிதீர்க்கும் நடவடிக்கையாகக் கருதப்படுகின்றது. சுமார் 250 பொதுமக்கள் காவல்துறையினரால் படுகொலை செய்யப்பட்டனர் என யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு ஆவணப்படுத்தியுள்ளது. 160 பேர் கொல்லப்பட்டதாக உள்ளூர் நாடாளுமன்ற உறுப்பினர் கூறியுள்ளார்.
# கல்முனைப் படுகொலைகள்

## பொதுமக்கள் படுகொலை

1990 சூன் 11 இல் தமிழீழ விடுதலைப் புலிகள் இயக்க உறுப்பினர்கள் காவல்துறையினரைப் படுகொலை செய்ததை அடுத்து, கல்முனை நகர் மீது இராணுவத்தினர் தொடர்ச்சியான எறிகணைத் தாக்குதல்களை நடத்தி வந்தனர். இதன் காரணமாக, விடுதலைப் புலிகள் கல்முனை நகரில் இருந்து வெளியேறினர். இதனை அடுத்து பொதுமக்கள் மீதான இராணுவத்தினரின் தாக்குதல் 1990 சூன் 20 இல் ஆரம்பமானது. இலங்கைத் தரைப்படையினர் கல்முனை வாடி வீட்டு சந்தியில் நிலைகொண்டு, தமிழ்ப் பொதுமக்களைக் கடத்தினர் என்றும், பின்னர் அவர்கள் அனைவரையும் முசுலிம்களுக்கு சொந்தமான கடைகளுக்குப் பின்னால் வைத்து எரியூட்டட்டப்பட்டு படுகொலை செய்யப்பட்டதாகவும் தெரிவிக்கப்படுகிறது. இறந்தவர்களின் எண்ணிக்கை சரிவரத் தெரியாவிட்டாலும், சுமார் 160 பேர் கொல்லப்பட்டனர் என உள்ளூர் நாடாளுமன்ற உறுப்பினர் தெரிவித்தார். ஆனாலும், 250 பேருக்கு மேல் கொல்லப்பட்டனர் என யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு தெரிவித்துள்ளது.
# கல்முனைப் படுகொலைகள்

## மேலும் தாக்குதல்கள்

1990 சூன் 27 இல், 75 பொதுமக்கள் இலங்கைத் தரைப்படையினரால் சுற்றி வளைக்கப்பட்டு, பின்னர் எரியூட்டப்பட்டுக் கொல்லப்பட்டனர். மேலும் 27 பேரின் தலையற்ற உடல்கள் கல்முனைக் கடற்கரையில் கரையொதுங்கியதாக யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு தெரிவித்தது. மொத்தமாக 7,000 பேர் வரை 1990 சூன் மாதத்தில் கொல்லப்பட்டனர் என அவ்வமைப்பு தெரிவித்தது.
# கல்லார் அரசு தோட்டக்கலைப் பண்ணை

**கல்லார் அரசு தோட்டக்கலைப் பண்ணை**, மேட்டுப்பாளையம் அருகே அமைந்துள்ளது. 1900 ஆம் ஆண்டு தொடங்கப்பட்ட இப்பண்ணை ஒரு முன்மாதிரிப் வேளாண்பண்ணையாகவும் சுற்றுலாத் தலமாகவும் உள்ளது.
# கல்லார் அரசு தோட்டக்கலைப் பண்ணை

## அமைவு

மேட்டுப்பாளையம்-ஊட்டி நெடுஞ்சாலையில் முதல் கொண்டைஊசி வளைவிலிருந்து ஒரு கிலோமீட்டர் தொலைவில் இந்த அரசுப்பண்ணை அமைந்துள்ளது. இவ்விடம் கடல் மட்டத்திலிருந்து 360 மீட்டர் உயரத்தில் உள்ளது. இப்பண்ணையின் மொத்தப் பரப்பளவு 8.92 ஹெக்டேர்கள். வேளாண்மக்களுக்குத் தேவையான தரமான நாற்றுகள், விதைகள், மரக்கன்றுகள் ஆகியவற்றை சரியான மற்றும் வாங்கக்கூடிய விலையில் கிடைப்பதற்காகத் தோட்டக்கலை மேம்பாட்டுத் திட்டங்கள் மூலம் வழங்கும் நோக்கத்துடன் 1900 ஆம் ஆண்டு தொடங்கப்பட்டது.
# கல்லார் அரசு தோட்டக்கலைப் பண்ணை

## பயிரிடப்படுவை

எலுமிச்சை, கொய்யா, மாதுளை, பலா, திராட்சை போன்ற பழவகைகள்; மங்குஸ்த்தான், துரியன், லிச்சி, ரம்பூட்டான், லாங்சாட் போன்ற அரியவகைப் பழங்கள்; மிளகு, கிராம்பு, ஜாதிக்காய், இலவங்கப்பட்டை, பிரியாணி இலை போன்ற வாசனைப் பொருட்கள் ஆகியவை இங்கு பயிரிடப்படுகின்றன. அலங்காரச் செடிகளும் இங்கு கிடைக்கின்றன.
# கல்லார் அரசு தோட்டக்கலைப் பண்ணை

## சுற்றுலா மையம்

தாவரவியல், வேளாண்மை மற்றும் தோட்டக்கலையின் முன்மாதிரிப் பண்ணையாக உருவான இப்பண்ணை இயற்கைச் சூழலில் அமைந்த நல்லதொரு சுற்றுலா மையமாகவும் இன்று விளங்குகிறது. இந்த இடத்தின் தட்பவெப்ப நிலை மிதமானதாக உள்ளதால் ஆண்டுமுழுவதும் இங்கு பொதுமக்களும் வேளாண் மாணவர்களும் இப்பண்ணையைப் பார்வையிட வருகின்றனர். இங்குள்ள அருவி சுற்றுலாப் பயணிகளுக்கு மனமகிழ்வைத் தரக்கூடியது.  
இப்பண்ணைக்கு முக்கிய நபர்கள் பலர் பார்வையிட்டுள்ளனர்:
| நபர்கள் | நாள் |
| --- | --- |
| நேரு, இந்திராகாந்தி, காமராஜர் | 29.05.1959 |
| தமிழக ஆளுநர் உஜ்ஜல்சிங் | 06.06.1968 |
| எம். ஜி. ஆர் | 21.02.1969 |
| எம். எஸ். ஹில்- ஆர்சிஎஸ், பஞ்சாப் | 01.05.1970 |
| டாக்டர். பால், தலைமை இயக்குநர், இந்திய வேளாண் ஆய்வு நிறுவனம், புதுதில்லி | 13.05.1970 |
| டாக்டர். வால்டர் |  |
| முஹெம்ப்ஜனொர், ரஷ்ய தூதரகம், புது தில்லி | 27.02.1973 |
| டாக்டர். கே. எஸ். சதா, துணைத் தலைமை இயக்குநர், இந்திய வேளாண் ஆய்வு நிறுவனம், புதுதில்லி | 27.02.1989 |
| வீரபாண்டி ஆறுமுகம், வேளாண்துறை அமைச்சர், தமிழ்நாடு (அப்போதைய) | 18.05.1990 |
# கல்லார் அரசு தோட்டக்கலைப் பண்ணை

## ஆதாரங்கள்

- அரசு தோட்டக்கலைப் பண்ணை - கல்லார், மேட்டுப்பாளையம்.
- சுற்றுலாப் பயணிகளை கவரும் கல்லார் அரசு தோட்டக்கலைப் பண்ணை, தினமணி, நாள்: 14-04-2013.
# தொட்டிச்சுற்று

**தொட்டிச்சுற்று**(*tank circuit*) அல்லது **ஒத்திசைவுச் சுற்று**(*resonant circuit*) அல்லது **தூண்டி-தேக்கி சுற்று**(*LC circuit*) எனப்படுவது மின்தூண்டியும் மின்தேக்கியும் இணைந்த ஒரு சுற்றமைப்பு ஆகும். இவை ஒன்றாக இணைக்கப்படின் , ஒரு மின் ஒத்திசைவியாகச் செயல்படுகிறது.  
ஒரு குறிப்பிட்ட அதிர்வெண் கொண்ட அலைவுகளை உருவாக்குவதற்கும், குறிப்பிட்ட அதிர்வெண் கொண்ட அலைவுகளைச் சிக்கலான அலைவுகளிடமிருந்து பிரித்தெடுக்கவும் தொட்டிச்சுற்றுகள் பயன்படுகின்றன. அலையியற்றிகள், வடிப்பான்கள், அதிர்வெண் கலப்பிகள், இசைப்பிகள் போன்ற மின்னணுச் சாதனங்களில் தொட்டிச்சுற்று பிரிக்கவியலாப் பகுதியாய்த் திகழ்கின்றது.
# தொட்டிச்சுற்று

## செயல்படும் முறை

கொடுக்கப்பட்டுள்ள படத்தில் உள்ள தொட்டிச் சுற்றில் மின்தேக்குத் திறன் **C **கொண்ட ஒரு மின்தேக்கியும் மின் தூண்டல் எண் **L **கொண்ட ஒரு மின்தூண்டியும் பக்கவிணைப்பில் இணைக்கப்பட்டுள்ளன. இங்குள்ள மின்தேக்கியானது முழுமையாக மின்னேற்றப்பட்டுள்ளது. மின்னேற்றமடைந்த மின்தேக்கி **C **மின்நிலைமம் **L **உடன் இணைக்கப்பட்டுள்ளதால் மின்னிறக்கம் செய்து **L **வழியே மின்னோட்டத்தைச் செலுத்துகிறது. இச்சமயத்தில் மின் தூண்டியில் தூண்டப்படும் காந்தப்புலத்தைப் படத்தில் காண முடிகிறது. ஆகவே மின்தேக்கியினுள் தேக்கப்பட்ட மின் நிலையாற்றல் மின் தூண்டியுடன் தொடர்புடைய மின்காந்த ஆற்றலாக மாற்றப்படுகிறது.  
மின்தேக்கி முழுவதும் மின்னிறக்கம் செய்யப்பட்டவுடன், தூண்டப்பட்ட காந்தப்புலம் சிதைவுறத் தொடங்கி மின்னோட்டத்தை அதே திசையில் அனுப்புகிறது. மின்தேக்கி தற்போது எதிர்-முனைவுடன் மின்னேற்றமடைகிறது. இந்நிகழ்வின்போது காந்தப்புலத்துடன் தொடர்புடைய ஆற்றலானது மின்நிலையாற்றலாக மாற்றப்படுகிறது. இந்த ஆற்றல் மின்தேக்கியினுள் சேமிக்கப்படுகிறது.  
மின்தேக்கி முழுமையாக மின்னேற்றமடைந்தவுடன் , அது எதிர் திசையில் மின்னிறக்கம் செய்யத்துவங்கி தூண்டியின் மீது எதிர் திசையில் மீண்டும் காந்தப்புலத்தை உருவாக்குகிறது. மீண்டும் காந்தப்புலம் சிதைவுற்று எதிர் திசையில் தேக்கியை மின்னேற்றமடையச் செய்து , சுற்று தன் தொடக்க நிலைக்கே மீண்டும் திரும்புகிறது.  
இந்த மின்னேற்றம் மற்றும் மின்னிறக்க நிகழ்வுகள் , அலைவுறும் மின்னோட்டத்தையும் அதனால் ஏற்படும் மின்னலைவுகளையும் தொட்டிச் சுற்றில் தோற்றுவிக்கின்றன.
இங்கு மின்மமும் ஆற்றலும் சுற்றின் முன்னும் பின்னும் பாய்ந்து அலைவுகளை உண்டாக்குவது , ஒரு ஊசலின் செயல்பாட்டை ஒத்து அமைகின்றது. ஆற்றலைச் சேமிப்பதிலும் அதனைப் பரிமாற்றம் செய்வதிலும் ஒரு தொட்டி போலச் செயல்படுவதால் 'தொட்டிச்சுற்று' எனும் பெயரால் இது அழைக்கப்படுகிறது.
இச்சுற்றிலுள்ள தூண்டத்தின் அளவையும் தேக்கத்தின் அளவையும் பொருத்தே அலைவுகளின் அதிர்வெண் அமையும்.
# தொட்டிச்சுற்று

## ஆற்றல் இழப்பு

எந்த ஒரு ஆற்றலிழப்பும் இல்லையெனில் , இச்சுற்றில் மின்னலைவுகள் கால வரையின்றித் தொடர்கின்றன. நடைமுறையில் ஓரளவு மின்தடையானது எப்போதும் தொட்டிச்சுற்றுடன் தொடர்பு கொண்டிருப்பதால் , ஒவ்வொரு அலைவுச் சுற்றின் போதும் சிறிதளவு ஆற்றலிழப்பு ஏற்படுகிறது. எனவே அலைவுகளின் வீச்சு , படிப்படியாகக் குறையத்துவங்கி ஒரு கட்டத்தில் அனைத்து ஆற்றலும் இழக்கப்பட்டுச் சுழியாகிறது. எனவே, சுற்றில் தடையுறு அலைவுகள் உருவாக்கப்படுகின்றன.  
தடையற்ற அலைவுகளை உருவாக்க , அற்றல் இழக்கப்படும் வீதத்திலேயே சுற்றுக்கு ஆற்றல் தரப்பட வேண்டும். சுற்றில் ஏற்படுத்தப்படும் அலைவுகளுடன் தரப்படும் ஆற்றல் ஒத்த கட்டத்தில் அமைய வேண்டும். அளிக்கப்படும் ஆற்றலின் அதிர்வெண்ணானது, தொட்டிச்சுற்றின் அலைவுகளின் அதிர்வெண்ணுக்குச் சமமாக அமைய வேண்டும். இந்நிபந்தனைகள் பூர்த்தி செய்யப்படின், இச்சுற்று தொடர்ந்து தடையற்ற அலைவுகளை உருவாக்கும்.
# தொட்டிச்சுற்று

## ஒத்திசைவு விளைவு

தூண்ட மின்மறுப்பின்(inductive reactance) அளவும் தேக்க மின்மறுப்பின்(capacitive reactance) அளவும் சரிசமமாக இருக்கும்பொழுது , ஒத்திசைவு(resonance) ஏற்படுகிறது. இச்சமயத்தின்போது உள்ள அதிர்வெண்ணே ஒத்திசைவு அதிர்வெண்(resonant frequency) ஆகும்.  
தொட்டிச்சுற்றின் கோண அதிர்வெண்,  
<math>\omega_0 = {1 \over \sqrt{LC}}</math>  
இங்கு ***L ***என்பது ஹென்றிகளில்(H) கூறப்படும் தூண்டம், ***C ***என்பது ஃபாரட்களில்(F) கூறப்படும் தேக்கம்.  
எனவே அலைவெண்ணின் அளவு ஹெர்ட்ஸ்களில் (Hz) ,  
<math>f_0 = { \omega_0 \over 2 \pi } = {1 \over {2 \pi \sqrt{LC}}}. </math>  
தொட்டிச்சுற்றுகள் வடிப்பான்களாகப் பயன்படுவதோடு மட்டுமின்றி (தூண்டம்/தேக்கம்) தகவு, சுற்றினுடைய தரக்காரணியையும்(Q-factor) தேர்திறனையும்(selectivity) தீர்மானிக்கக்கூடியதாகவும் திகழ்கிறது.
# தொட்டிச்சுற்று

## கால ஆட்களம்

### கிர்க்காஃப் விதிகள்

கிர்க்காஃபின் மின்னழுத்த விதியின்படி மின் தூண்டிக்கும் தேக்கிக்கும் குறுக்கே உள்ள மின்னழுத்தங்களின் குறியியல் கூட்டுத்தொகை சுழியத்திற்குச் சமம்.  
<math>V _{C} + V_{L} = 0.\,</math>  
கிர்க்காஃபின் மின்னோட்ட விதியின்படி சுற்றில் பாயும் மின்னோட்டம் ஒன்றே.  
<math>i_{C} = i_{L} .\,</math>  
மேலும்,  
<math>V _{L}(t) = L \frac{di_{L}}{dt}\,</math> மற்றும்  
<math>i_{C}(t) = C \frac{dV_{C}}{dt}.\,</math>
# தொட்டிச்சுற்று

## கால ஆட்களம்

### வகைக்கெழுச் சமன்பாடு

மாற்றியமைத்தல் மற்றும் பதிலீடு செய்தல் மூலம் நாம் இரண்டாம் வரிசை வகைக்கெழுச் சமன்பாடு ஒன்றை அடைகிறோம்.  
<math>\frac{d ^{2}i(t)}{dt^{2}} + \frac{1}{LC} i(t) = 0.\,</math>  
கோண அதிர்வெண்ணானது <math>\omega_0 = { 1 \over \sqrt{LC} } </math> என்று இருப்பதால், மேலிருந்த வகைக்கெழுச் சமன்பாட்டை <math>\frac{d ^{2}i(t)}{dt^{2}} + \omega_0^ {2} i(t) = 0.\,</math> என்று எழுதமுடிகிறது.  
இதற்குத் தொடர்புடைய பல்லுறுப்புக்கோவை, <math> s^2 + \omega_0^2 = 0 </math>  
எனவே, <math>s = +j \omega_0\,</math> <math>s = -j \omega_0\,</math>  
இங்கு *j *வானது கற்பனைப் பகுதி ஆகும்.
# தொட்டிச்சுற்று

## கால ஆட்களம்

### தீர்வு

இச்சமன்பாட்டிற்குத் தீர்வு,  
<math>i(t) = I_0 \cos(\omega_0 t + \phi ).\, </math>  
<math>V (t) = L \frac{di}{dt} = -\omega_0 L I_0 \sin(\omega_0 t + \phi ) \,</math>
# தொட்டிச்சுற்று

## கால ஆட்களம்

### தொடக்கநிபந்தனைகள்

மேலே உள்ள தீர்விற்கான தொடக்கநிபந்தனைகள் இவையே.  
<math>i = I_0 \cos( \phi ).\, </math>  
<math> V(t=0) = L \frac{di}{dt}(t=0) = -\omega_0 L I_0 \sin( \phi ) .\,</math>
# தொட்டிச்சுற்று

## தொட்டிச்சுற்றின் பயன்பாடுகள்

தொட்டிச்சுற்றின் ஒத்திசைவு விளைவு குறிகை முறைவழியாக்கத்திலும்(signal processing) தொலைத்தொடர்பு அமைப்புகளிலும்(comunication systems) மிகுந்த பயன்பாடுகளைக் கொண்டுள்ளது.  
தொட்டிச்சுற்றின் முக்கியப் பயன்பாடு வானொலி அலைச்செலுத்திகளையும்(transmitters) அலைப்பெறுவிகளையும்(receivers) இசைவித்தலே ஆகும். உதாரணத்திற்கு, நாம் ஒரு குறிப்பிட்ட நிலையத்திற்கு வானொலியை இசைவித்தால் , தொட்டிச்சுற்று அக்குறிப்பிட்ட சுமப்பி அலைவெண்ணில் ஒத்ததிர்வை உண்டாக்குகிறது.  
பக்கவிணைப்பு ஒத்திசைவுச் சுற்று மின்னோட்டப் பெருக்கத்திற்கும் தொடரிணைப்பு ஒத்திசைவுச் சுற்று மின்னழுத்தப் பெருக்கத்திற்கும் உதவுகின்றன.  
மேலும், பக்கவிணைப்பு ஒத்திசைவுச் சுற்றுகள் ரேடியோ அலை மின்பெருக்கியில் மின் சுமைத் தடங்கல்களாகப்(load impedance) பயன்படுத்தப்படுகின்றன. ஒத்திசைவு அலைவின்போது உயர்ந்த மின் தடங்கலினால் பெருக்கியினுடைய ஈட்டத்தின்(gain) அளவு அதிகபட்சமாக உள்ளது.  
தொடரிணைப்பு மற்றும் பக்கவிணைப்பு ஆகிய இருவகை ஒத்திசைவுச் சுற்றுகளும் தூண்டல்முறை வெப்பமாக்கலில்(induction heating) பயன்படுகின்றன.  
தொட்டிச்சுற்றுகள் மின்னணு ஒத்திசைவியாகச் செயல்படுவதால் , இவை பல பயன்பாடுகளைக் கொண்டுள்ளது.
- அலைப்பெருக்கிகள்
- அலையியற்றிகள்
- வடிப்பான்கள்
- கலப்பிகள்
- இசைப்பிகள்
- பொசுற்றசீலியர்வேறுபிரிகருவிகள்(Foster-Seeley discriminator)
- வரைவியல் சிறு மேசைகள்(Graphics tablets)
- தொடர்பற்ற அட்டைகள்(Contactless cards)
- மின்னணுப் பொருள் கண்காணிப்பு(Electronic Article Surveillance)
# மயில் துத்தம்

**மயில் துத்தம்** (**Copper(II) sulfate**, *cupric sulfate* அல்லது *copper sulphate*, செம்புச்சல்பெற்று) எனப்படும் வேதிச் சேர்மமான காப்பர் சல்ஃபேட்டின் (Copper(II) sulfate, blue vitriol, blue vitreol) வேதியியல் வாய்பாடு CuSO<sub>4</sub> ஆகும். இந்த உப்பு வெவ்வேறு அளவு படிக நீரேற்றங்களை கொண்ட பல்வேறுச் சேர்மங்களாக காணப்படுகிறது. இதன் நீரற்ற வடிவம் வெளிர் பச்சை அல்லது சாம்பல் வெள்ளை நிற பொடியாகவும், சாதாரணமாகக் காணப்படும் ஐந்து நீரேறி (pentahydrate) (CuSO<sub>4</sub>·5H<sub>2</sub>O) ஒளிர்நீலமாகவும் உள்ளன. நீல நிறச்சாயலில் உள்ள ஐந்து நீரேறி (CuSO<sub>4</sub>·5H<sub>2</sub>O) சுற்றுப்புற சூழலுக்கு கடும் நஞ்சாகவும், கண்கள் மற்றும் தோலுக்கு நமைச்சல் காரணியாவும், விழுங்கிவிட்டால் ஊறு விளைவிப்பதாகவும் உள்ளது. மயில் துத்தம் நீரில் கரையும்போது வெப்ப உமிழ் வினை (exothermic reaction) நிகழ்ந்து, எண்முக வடிவம் கொண்ட, இணைக்காந்த தன்மையுள்ள மாழை-நீர் கூட்டுப்பொருளைத் [Cu(H<sub>2</sub>O)<sub>6</sub>]<sup>2+</sup> (metal aquo complex) தருகிறது. மயில் துத்தத்தின் பிற பெயர்கள்: துரிசு, துருசு, நீலக்கல் (bluestone).
# மயில் துத்தம்

## தயாரிப்பு மற்றும் கிடைக்கும் விதம்

மின்முனைகளைக் கொண்டு கந்தக அமிலத்தை மின்னாற் பகுத்தல் மூலமாக மயில் துத்தத்தைத் தயாரித்தல்]]  
தொழிற்சாலைகளில் மயில் துத்தம், செப்புத் தகடுகளை சூடான, அடர்த்தியான கந்தக அமிலத்தால் வினைப்படுத்துவதன் மூலமாகவோ, அதன் ஆக்சைடுகளை நீர்த்த கந்தக அமிலத்தை கொண்டோ தயாரிக்கப்படுகிறது. ஆய்வகப் பணிகளுக்கு சாதாரணமாக மயில் துத்தம் வாங்கிக்கொள்ளப்படுகிறது.  
இதன் நீரற்ற வடிவம் அரிதான கனிமமாக (சால்கோசயனைட்டு) காணப்படுகிறது. நீரேறிய மயில் துத்தம் இயற்கையாக சால்கந்தைட்டாகக் (ஐந்து நீரேறி) கிடைக்கிறது. அரிதாக பின்வரும் பொருள்களாகவும் கிடைக்கிறது: மூன்று நீரேறிய கனிமமான போனட்டைட்டு (Bonattite)
ஏழு நீரேறிய கனிமமான பூத்தைட்டு (Boothite).  
ஐந்து நீரேறிய மயில் துத்தத்தை வெற்றிடத்தில் பகுதியாக நீரிறக்கம் செய்வதன் மூலமாக படிக உருவமற்ற, குறைவான நீரேற்றம் கொண்ட மயில் துத்தத்தைத் தயாரிக்க முடியும்.
# மயில் துத்தம்

## வேதிப் பண்புகள்

ஐந்து நீரேறிய மயில் துத்தம் 150 °செ (302 °பா) வெப்பநிலையில் உருகுவதற்கு முன் சிதைவடைகிறது. இரண்டு நீர் மூலக்கூறுகளை 63 °செ (145 °பா) வெப்பநிலையிலும், 109 °செ (228 °பா) வெப்பநிலையில் இன்னும் இரண்டு நீர் மூலக்கூறுகளையும், இறுதியாக கடைசி நீர் மூலக்கூற்றை 200 °செ (392 °பா) வெப்பநிலையிலும் இழக்கிறது.  
காப்பர் (II) சல்ஃபேட்டு, 650 °செ (1,202 °பா) வெப்பநிலையில் காப்பர் (II) ஆக்சைடாகவும் (CuO), கந்தக டிரைஆக்சைடாகவும் சிதைவடைகிறது (SO<sub>3</sub>).  
இது நீரேற்றத்தால் நீல வண்ணமாகக் காணப்படுகின்றது. இப்படிகங்களை தீச்சுடரில் சூடுபடுத்தும்போது நீரிறக்கப்பட்டு சாம்பல்-வெள்ளை நிறத்தையடைகிறது.  
அடர்வான ஐதரோகுளோரிக் அமிலத்துடன் அதித் தீவிரமாக மயில் துத்தம் வினைபுரிகிறது. இவ்வினையில், நீல நிற காப்பர் (II) சல்ஃபேட்டு கரைசல், டெட்ராகுளோரோ கியூப்ரேட்டு (II) உருவாவதன் மூலமாக, பச்சை வண்ணமாக மாறுகிறது:  
:Cu<sup>2+</sup> + 4&nbsp;Cl<sup>–</sup> →  
தாமிரத்தைக் காட்டிலும் அதிகமாக வினைபுரியும் உலோகங்களுடன் வினைபுரிகின்றது (உதாரணமாக: Mg, Fe, Zn, Al, Sn, Pb):  
:CuSO<sub>4</sub> + Zn → ZnSO<sub>4</sub> (துத்தநாக சல்பேட்டு) + Cu
:CuSO<sub>4</sub> + Fe → FeSO<sub>4</sub> (ஃபெரசு சல்பேட்டு) + Cu
:CuSO<sub>4</sub> + Mg → MgSO<sub>4</sub> (மக்னீசியம் சல்பேட்டு) + Cu
:CuSO<sub>4</sub> + Sn → SnSO<sub>4</sub> (வெள்ளீய சல்பேட்டு) + Cu
:3 CuSO<sub>4</sub> + 2 Al → Al<sub>2</sub>(SO<sub>4</sub>)<sub>3</sub> (அலுமினியம் சல்பேட்டு) + 3 Cu
# மதராஸ் கஃபே (திரைப்படம்)

***மதராஸ் கஃபே*** (*Madras Cafe*) என்பது 2013 ஆம் ஆண்டில் வெளிவந்த ஒரு அரசியல் கலந்த பாலிவுட் இந்தி மொழி அதிரடித் திரைப்படம் ஆகும். சூஜித் சிர்க்கார் இதனை இயக்கினார். 2013 ஆகஸ்ட் 23இல் இது வெளியிடப்பட்டது.
# மதராஸ் கஃபே (திரைப்படம்)

## நடிகர்கள்

- ஜான் ஆபிரகாம் - விக்ரம் சிங்
- ஆயுஷ்மான் குரானா
- நர்கீசு ஃபாக்ரி - பிரீத் ஒபராய்
- ராசி கன்னா
- லீனா மரியா
# மதராஸ் கஃபே (திரைப்படம்)

## படம் பற்றிய சர்சை

இந்தத் திரைப்படம் தொடர்பாக தமிழகத்தில் பெரும்பான்மையான (பாமக, மதிமுக, நாம் தமிழர்) அரசியல் கட்சிகள் எதிர்ப்பு தெரிவித்தன. காரணம், தமிழீழ விடுதலைப்புலிகளின் தலைவர் பிரபாகரனை தவறாக சித்தரித்து பாத்திரம் இடம்பெற்றதாக குற்றம் சாட்டப்பட்டது.
# பழங்கதைகளும் பழமொழிகளும் (நூல்)

**பழங்கதைகளும் பழமொழிகளும்** நா. வானமாமலை எழுதிய நூல் ஆகும். இந்நூலில் சமூகவியல் மானுடவியல் ஆராய்ச்சிகளை மார்க்சீய முறையில் ஆய்வு செய்து எழுதியுள்ளார்.
# பழங்கதைகளும் பழமொழிகளும் (நூல்)

## உள்ளடக்கங்கள்

1. உலகப் படைப்புக் கதைமூலங்கள் -ஓர் ஆய்வு
1. உலகப் படைப்புப் புனைகதைகளும், அவற்றின் சமூக அடித்தளங்களும்
1. தாய் தெய்வ வணக்கத்தின் சமூக அடிப்படைகள்
# பழங்கதைகளும் பழமொழிகளும் (நூல்)

## சமூகவியல்

1. தஞ்சைக் கோயிலின் செலவும் - நில வருவாயும்
1. திரிபுரி பழமொழிகளுக்கு இணையான தமிழ்ப் பழமொழிகள் - ஓர் ஒப்பாய்வு
1. இராமாயணத்தோடு தொடர்புடைய இடங்கள் பற்றிய புனைகதைகள்
# வார்ப்புரு:IUCN2011.1

<includeonly>}}}
| first1=}}
| last2=}
| first2=}
| last3=}
| first3=}
| last4=}
| first4=}
| last5=}
| first5=}
| first6=}
| last7=}
| first7=}
| last8=}
| first8=}
| last9=}
| first9=}
| last10=}
| first10=}
| year=}
| title=*}*
| id=}
| accessdate=}}
| version=2011.1
| ref=}
}}</includeonly><noinclude>  
</noinclude>
# வார்ப்புரு:IUCN2011.1/doc

__NOTOC____NOEDITSECTION__
# வார்ப்புரு:IUCN2011.1/doc

## Purpose

The template is for making references to version 2011.1 of the IUCN Red List of Threatened Species. Further comments can be added after the template.  
Here are links to the IUCN species search engine, user's guide and help video.
# வார்ப்புரு:IUCN2011.1/doc

## Format

All parameters are **required.**  
IUCN2011.1|assessors= |year= |id= |title= |downloaded=
# வார்ப்புரு:IUCN2011.1/doc

## Example of usage

IUCN2011.1|assessors=Wiles, G.|year=2008|id=14144|title=Myotis ater|downloaded=16 June 2011  
will be displayed as  
-
# வார்ப்புரு:IUCN2011.1/doc

## Example of usage

### Notes

The suggested citation at the bottom of an IUCN details page contains all the data needed by this template except for the id, which is obtained from the page url.  
The parameter is supported to optionally allow ref names to be specified, such as "harv" or .
# மண்ணடுக்காய்வு (தொல்லியல்)

**மண்ணடுக்காய்வு** என்பது தொல்லியலில் அகழ்ந்தெடுக்கப்படும் தொல்பொருள் கிடைக்கும் மணற்பாலத்தின் ஆழத்தைக் கொண்டு தொல்பொருட்களின் காலத்தைக் கணிக்கும் முறையாகும். கதிரியக்கக்கரிமக் காலக்கணிப்பும் மண்ணடுக்காய்வும் தொல்லியலில் காலக்கணிப்பின் போது அதிகம் பின்பற்றப்படும் முறையாகும்.
# மண்ணடுக்காய்வு (தொல்லியல்)

## மண்ணடுக்குகள்

பழங்கால மக்கள் வாழ்ந்த இடங்களில் பல்வேறு காலகட்டங்களில் ஏற்படும் சுற்றுச்சுழல் தன்மைகளுக்கு ஏற்ப மண்ணின் நிறமும் குணங்களும் மாறுபடும். இதனால் முந்தைய காலங்களில் இருந்த மண் பரப்பிற்கும் பிந்தைய காலத்தில் இருந்த மண் பரப்பிற்கும் மாறுபாடுகள் ஏற்படுகிறது. இந்த மண்பரப்புகள் ஒன்றன் மேல் ஒன்றாக படிவதால் மண்ணடுக்குகள் உருவாகின்றன. இம்மணடுக்குகளை அகழாய்வு செய்யும் போது அகழ்குழியில் உள்ள சுவர்களில் மண்ணடுக்குகள் காணப்படுகின்றன. (படம்) இதில் காணப்படும் மண்ணடுக்குகளின் தன்மையோடு அதன் சுற்று வட்டாரத்தில் கிடைக்கும் தொல்பொருட்கள் கிடைத்த மண்ணடுக்கையும் ஒப்பிட்டு ஆராய்ந்து தொல்பொருளின் காலத்தை தொல்லியல் வல்லுநர்கள் கண்டறிவர்.
# மண்ணடுக்காய்வு (தொல்லியல்)

## காலம் கணிக்கும் முறை

படத்தில் காட்டப்பட்ட மண்ணடுக்குகளில் தொல்பொருள் கீழுள்ள மண்ணடுக்கில் காணப்படும் எனில் அத்தொல்பொருள் காலத்தால் மிகவும் முற்பட்டது. நடு அடுக்கில் கிடைக்கும் தொல்பொருட்கள் காலத்தால் சிறிது முற்பட்டது. மேலுள்ள மண்ணடுக்கில் கிடைப்பவை காலத்தால் பிற்பட்டது. மூன்று மண்ணடுக்கிலுமே காணப்படும் பொருட்களாஇருப்பின், அப்பொருட்கள் தொடர்ச்சியாக பயன்பாட்டில் இருந்ததுடன் அப்பொருட்களை பயன்படுத்திய சமூகமும் அங்கு பலகாலம் இருந்ததாக கணிக்கப்படும். இவற்றின் காலத்தை சரியாக வரையறை செய்ய பின்வரும் இரண்டு முறைகளை தொல்லியல் வல்லுநர்கள் பின்பற்றுகின்றனர்.
# மண்ணடுக்காய்வு (தொல்லியல்)

## காலம் கணிக்கும் முறை

### சார்பற்ற மண்ணடுக்காய்வு

இந்த ஆய்வு முறையில் கிடைக்கும் தொல்பொருளின் மண்ணடுக்கு கிடைக்கும் ஆழத்தைக் கொண்டு அதன் காலத்தை கணிப்பர். எடுத்துக்கட்டுக்கு ஒரு தொல்பொருள் அகழாய்வில் பத்து அடி ஆழத்தில் கிடைக்கிறது. ஒரு அடி ஆழத்திற்கு 50 ஆண்டுகள் என வைத்துக் கொண்டால் பத்து அடிகளுக்கு 500 ஆண்டுகள் எனக் கணிக்கப்படும். ஆனால் இம்முறையில் அடிக்கு இத்தனை ஆண்டுகள் என கணிப்பதில் பல பிழைகள் வரக்கூடும். அதை சார்பற்ற மண்ணடுக்காய்வு முறைகளின் மூலம் சரிபடுத்துகின்றனர்.
# மண்ணடுக்காய்வு (தொல்லியல்)

## மூலம்

1. </ref>
# மண்ணடுக்காய்வு (தொல்லியல்)

## உசாத்துணைகள்

- Harris, E. C. (1989) *Principles of Archaeological Stratigraphy, 2nd Edition*. Academic Press: London and San Diego.
- A. Carandini, *Storie dalla terra. Manuale di scavo archeologico*, Torino, Einaudi, 1991
# அந்தோனியோ பொக்காரோ

**அந்தோனியோ பொக்காரோ** (Anthonio Bocarro) என்பவர், 17 ஆம் நூற்றாண்டுத் தொடக்கத்தில் போர்த்துக்கேயரின் கிழக்கிந்திய அரசின் வரலாற்று எழுத்தராக கோவாவில் பணியாற்றியவர். போர்த்துக்கேய அரசரின் கட்டளைக்கு இணங்க *கிழக்கிந்தியப் பகுதிக் கோட்டைகள், நகரங்கள், குடியிருப்புக்களுக்கான நூல்* *(O Livro das Plantas de todas as fortalezas, cidades e povoaçoens do Estado da Índia Oriental)* என்னும் அறிக்கையை எழுதியதன் மூலம் இவர் பெரிதும் அறியப்படுகிறார்.
# அந்தோனியோ பொக்காரோ

## வரலாறு

அந்தோனியோ பொக்காரோ 1594 ஆம் ஆண்டு போர்த்துக்கலில் உள்ள அப்ரான்தெசு அல்லது லிசுபன் நகரில் பிறந்தார். இவரது தந்தையார் பேர்னோ பொக்காரோ (Fernão Bocarro), இவர் ஒரு மருத்துவர். தாயார் கியோமார் நூனிஸ் (Guiomar Nunes). இவர்கள் கிறித்தவராக மதம் மாறிய யூத இனத்தவர். அந்தோனியோவும் ஒரு ரோமன் கத்தோலிக்கராகவே ஞானஸ்நானம் செய்விக்கப்பட்டதுடன், லிசுபனில் இருந்த யேசு சபையினரின் புனித அந்தோனியார் கல்லூரியிலேயே கல்வியும் கற்றார். எனினும், இவர்கள் தமது முன்னோர்களின் மதத்தை முற்றாகவே கைவிட்டதாகத் தெரியவில்லை. 1610 ஆம் ஆண்டில் இவரது தமையனாரான மனுவேல் பொக்காரோ பிரான்சிசு இரகசியமாக மீண்டும் யூத மதத்தில் இணைந்து கொண்டார். இவர் பின்னாளில் ஒரு மருத்துவராகவும், சோதிடராகவும், கணித வல்லுனராகவும் விளங்கியவர். அவரைத் தொடர்ந்து அந்தோனியோவும் மதம் மாறினார். அக்காலத்தில் கிறித்தவராக இருந்து மதம் மாறுவது என்பது குற்றமாகக் கருதப்பட்டது. இந்தச் சிக்கலில் இருந்து தப்ப வேண்டிய தேவை அந்தோனியோவுக்கு இருந்தது. அக்காலத்தில் இன்றைய கேரளாவின் கொச்சியில் யூத இனத்தவர் செல்வாக்குடன் வாழ்ந்து வந்தனர். இது பற்றிக் கேள்வியுற்ற அந்தோனியோ கொச்சிக்குச் செல்ல விரும்பி 1615 ஆம் ஆண்டு ஏப்ரல் மாதத்தில் இந்தியாவுக்குக் கப்பல் ஏறினார். கொச்சியை அடைந்த அந்தோனியோ அங்கே சிறிது காலம் ஒரு படைவீரனாகப் பணியாற்றினார். அக்காலத்தில் இசபெல் வியேரா என்பவரைத் திருமணமும் செய்துகொண்டார். ஆறு அல்லது ஏழு ஆண்டுகள் கழிந்த பின்னர் மீண்டும் கத்தோலிக்கராக மாற எண்ணம் கொண்ட அந்தோனியோ, 1624 ஆம் ஆண்டில் மீண்டும் முழுமையான கிறித்தவரானார்.  
சிறிது காலத்தின் பின்னர் மலபார் கரையில், கிரங்கனூர் பகுதியில் இருந்த போர்த்துக்கேயக் கப்பற்படையில் பணியாற்றினார். 1631 மே 9 ஆம் தேதி இவர் போர்த்துக்கேய இந்தியாவின் வரலாற்று எழுத்தராகவும், ஆவணக் காப்பகத்தின் காப்பாளர் ஆகவும், அக்காலத்துப் போர்த்துக்கேய வைசுராய் டி நோரன்காவின் கீழ் பணியில் அமர்ந்தார். அவர் 1642ல் அல்லது 1643ல் இறக்கும்வரை சுமார் 11 ஆண்டுகளுக்கு மேல் இந்தப் பதவியில் இருந்தார்.
# அந்தோனியோ பொக்காரோ

## எழுதிய நூல்கள்

இவர் கோவாவில் பணியாற்றிய காலத்தில் பல நூல்களை எழுதியுள்ளார். சில நூல்கள் பிற்காலத்தில் அச்சில் பதிப்பிக்கப்பட்டன. வேறு சில காணாமல் போய்விட்டன. இவர் பின்வரும் நூல்களை எழுதியதாகத் தெரிகிறது:
1. Livro das Plantas de todas as fortalezas, cidades e povoaçoens do Estado da Índia Oriental (கிழக்கிந்தியப் பகுதிக் கோட்டைகள், நகரங்கள், குடியிருப்புக்களுக்கான நூல்)
1. Década XIII da História da Índia (13 பத்தாண்டுகள் இந்திய வரலாறு)
1. Livro das Monções (பருவக் காற்றுகள் நூல்)
1. Da Reforma do Estado da India (இந்திய அரசு தொடர்பான சீர்திருத்தங்கள்)
1. Livro dos Feitos de Goncalo Pereira (கொன்சாலோ பெரெய்ராவின் பணிகள்)
1. Cronica dos Feitos de Sancho de vasconcelhos (சான்சோ வாசுக்கொன்செலோசின் பணிகள்)
காணாமல் போய்விட்டதாகக் கருதப்படுவனவற்றுள் இறுதி மூன்று நூல்களும் அடங்கும்.
# பெட்ரோ பரேட்டோ டி ரெசென்டே

**பெட்ரோ பரேட்டோ டி ரெசென்டே** போர்த்துக்கேயக் கிழக்கிந்திய அரசாங்கத்தில் ஒரு குடிசார் அலுவலரும், நிலப்படவரைஞரும் ஆவார். நூலில் வெளிப்படையாகக் குறிப்பிடாவிட்டாலும், அந்தோனியோ பொக்காரோவின் கிழக்கிந்தியப் பகுதிக் கோட்டைகள், நகரங்கள், குடியிருப்புக்களுக்கான நூலில் (1635) இணைக்கப்பட்டுள்ள படங்கள் இவரால் வரையப்பட்டவை. இது குறித்துத் தான் எழுதிய "கிழக்கிந்தியக் கோட்டைகளின் விபரங்கள்" என்னும் கையெழுத்துப்படியில் இவர் வெளிப்படையாகக் குறிப்பிட்டுள்ளார். இது இப்போது பாரிசில் உள்ள ஆவணக் காப்பகத்தில் உள்ளது.
# பெட்ரோ பரேட்டோ டி ரெசென்டே

## வரலாறு

ரெசென்டே போர்த்துகலில், பைவா என்னும் இடத்தைச் சேர்ந்தவர். பிரித்தானிய நூலகத்தில் உள்ள, "கிழக்கிந்திய அரசு குறித்த நூல்" என்னும் அவரது இன்னொரு கையெழுத்துப்படியில் தன்னைப் பற்றிய மேலும் விபரங்களைக் கொடுத்துள்ளார். ரெசென்டே 1614 ஆம் ஆண்டில், டொம் மனுவேல் குட்டின்கோ என்பவரின் தலைமையிலான கப்பல் அணியைச் சேர்ந்த "கான்செப்சன்" என்னும் கப்பலில் இந்தியா நோக்கிப் பயணமானார். வழியில் தாகுஸ் ஆற்றுப் பகுதியில் சேதம் அடைந்ததால் கப்பல் பிரேசிலை நோக்கிச் செல்லவேண்டியதாயிற்று. அங்கிருந்து ரெசென்டே மீண்டு போர்த்துகலுக்கே திரும்பினார்.
# பெட்ரோ பரேட்டோ டி ரெசென்டே

## வரலாறு

### தொழிலும் தனிப்பட்ட ஆர்வங்களும்

அடுத்த ஆண்டில் அவர் வட ஆப்பிரிக்காவுக்குச் சென்றார் அங்கே 1628 வரை பணியாற்றினார். 1629 ஆம் ஆண்டில், இந்தியாவுக்கான புதிய வைசுராய் டொம் மிகுவேல் டி நோரன்காவின் செயலராக அவரது கப்பல் அணியில் இணைந்து இந்தியாவுக்குப் பயணமானார். அந்த ஆண்டு அக்டோபர் 21 ஆம் தேதி அக்கப்பல் அணி கோவாவை அடைந்தது. கோவாவில், வைசுராயின் தனிச் செயலராக மட்டுமன்றி, மேலும் பல பதவிகளையும் ரெசென்டே வகித்தார். இதனால், போர்த்துக்கேயக் கிழக்கிந்திய அரசாங்கத்தின் ஆளுகைக்கு உட்பட்ட பல கோட்டைகளில் இருந்து கிடைக்கும் ஆவணங்களைப் பார்க்கும் வாய்ப்பு ரெசென்டேக்குக் கிட்டியது. தனிப்பட்ட ஆர்வம் காரணமாக ஒரு நூலை எழுதும் நோக்கத்துடன் அவற்றிலிருந்து தகவல்களையும் இவர் சேகரித்து வந்தார். இந்த நூலுடன் இணைக்கும் நோக்குடன் போர்த்துக்கேயரின் கோட்டைகள், குடியேற்றங்கள் குறித்த படங்களையும் அவர் வரைந்து வைத்திருந்தார்.  
இந்த வேளையில், போர்த்துக்கேய அரசர் மூன்றாம் பிலிப்பு, கிழக்கிந்தியாவைச் சேர்ந்த கோட்டைகள், குடியேற்றங்கள் குறித்த தகவல்களை அனுப்புமாறு வைசுராய்க்குக் கட்டளை இட்டிருந்தார். வைசுராய் இந்தப் பணியை அந்தோனியோ பொக்காரோவிடம் ஒப்படைத்தார். பொக்காரோ உரைப்பகுதியை மட்டும் எழுதுவதற்குச் சம்மதித்து ரெசேன்டேயின் படங்களை அத்துடன் இணைத்து அனுப்பலாம் என்று ஆலோசனை கூறினார். ரெசென்டே, பொக்காரோவிடம் இருந்து உரைப் பகுதியைப் பெற்றுக்கொண்டு அதற்குப் பதிலாகத் தனது படங்களைக் கொடுக்கச் சம்மதித்தார். ரெசென்டே வரைந்த 52 படங்கள் போர்த்துகலுக்கு அனுப்பப்பட்ட அறிக்கையில் இடம்பெற்றிருந்தன.